SET ปิดเช้าลบ 6 จุด วิตก “โควิด-19” ฉุดศก.โลกชะลอตัว ฟากบ่ายเสี่ยงรูดต่อ
SET ปิดเช้าลบ 6 จุด วิตก "โควิด-19" ฉุดศก.โลกชะลอตัว ฟากบ่ายเสี่ยงรูดต่อ โดยดัชนีช่วงเช้าปิดที่ระดับ 1,269.25 จุด ลดลง 5.91 จุด หรือ 0.46% มูลค่าการซื้อขาย 2 หมื่นล้านบาท
22 ก.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,269.25 จุด ลดลง 5.91 จุด หรือ 0.46% มูลค่าการซื้อขาย 2 หมื่นล้านบาท 
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ผันผวนในทางลง คล้ายตลาดหุ้นในภูมิภาคเอเชียที่ต่างติดลบกัน จากความกังวลเศรษฐกิจโลกชะลอ หลังวิตกการแพร่ระบาดไวรัสโควิด-19 ที่เสี่ยงอาจจะต้องล็อกดาวน์อีกครั้ง โดยเฉพาะทางอังกฤษ และราคาน้ำมันก็ปรับตัวลงมากถึง 4% รวมถึงเรื่องดีล TikTok ที่ยังมีความไม่แน่นอนอยู่ สำหรับหุ้นในกลุ่มแบงก์ได้รับแรงกดดันจากข่าวการพัวพันโยกย้ายเงินอย่างผิดกฏหมาย
อย่างไรก็ดี ให้ติดตามถ้อยแถลงของประธานธนาคารกลางสหรัฐ (เฟด) ที่จะแถลงต่อคณะกรรมาธิการในสภาคองเกรสในวันที่ 22-23 ก.ย.ตามเวลาสหรัฐฯ ส่วนบ้านเราให้รอติดตามการประชุมคณะกรรมการนโยบายการเงิน (กนง.)ในวันพรุ่งนี้ (23 ก.ย.)
ส่วนแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะซบเซา แม้ช่วงเช้าดัชนีฯจะร่วงไป 7 จุด แล้วก็ลดช่วงลบได้ แต่ตลาดฯยังคงรับปัจจัยลบจากภายนอกประเทศ พร้อมให้แนวรับ 1,260 จุด ส่วนแนวต้าน 1,280 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT    มูลค่าการซื้อขาย  1,086.92 ล้านบาท  ปิดที่   34.50 บาท ลดลง   0.50 บาท
AOT    มูลค่าการซื้อขาย    883.40 ล้านบาท  ปิดที่   59.50 บาท ราคาไม่เปลี่ยนแปลง
BAM    มูลค่าการซื้อขาย    782.83 ล้านบาท  ปิดที่   20.10 บาท ลดลง   0.80 บาท
MINT   มูลค่าการซื้อขาย    727.15 ล้านบาท  ปิดที่   22.00 บาท ลดลง   0.60 บาท
TASCO  มูลค่าการซื้อขาย    644.70 ล้านบาท  ปิดที่   15.60 บาท ลดลง   0.40 บาท
 

 